નાટક શરુ થતાની સાથે જ કાલિદાસના પ્રણયનો નિર્દેશ અને તેની પ્રેમિકા સાથેની મધમીઠી મુલાકાતને નિરૂપી રસમય દ્રશ્ય જમાવે છે અને તરત જધૃવસ્વામિનીદેવીનો પ્રવેશ કરાવી એ દ્વારા રામગુપ્ત સાથેના તેમના લગ્નજીવનની વિસંવાદિતા અને રામગુપ્તની અધર્મતાનું સુચન કરવા માટે ગુરુદક્ષિણા માટે આવેલ બ્રાહ્મણનું અપમાન, ચંદ્રગુપ્તનો પ્રવેશ રામગુપ્તને ઉજ્જયિની લઇ જવા માટે જેવી ઘટનાઓ એક સાથે ક્રમમાં આગળ વધતી રહે છે જેનાથી નાટકને સરસ ક્રિયાવેગ મળ્યો છે.